Trelis/gawiki huggingface dataset:
Brian Kerr. Traenálaí peile Éireannach is ea Brian Kerr a rugadh i nDroimneach i mBaile Átha Cliath ar 5 Márta 1953. Ba é Kerr traenálaí fhoireann sacair na hÉireann idir na blianta 2003 agus 2005. Ar 6 Aibreán 2009, ceapadh mar thraenálaí nua fhoireann sacair Oileáin Fharó é. Ar 9 Meán Fómhair, 2009, d'éirigh le Kerr a chéad chluiche a bhuachan mar thraenálaí Oileáin Fharó 2 - 1 in aghaidh na Liotuáine - an chéad bhua a bhí ag an bhfoireann i gcluiche cáilithe ón mbliain 2001. D'éirigh sé as an phost in Oileáin Fharó ar an 26 Deireadh Fómhair 2011. Oibríonn sé anois mar anailísí peile stiúideo le TV3 agus 3e in Éirinn.
Spleodar. Coláiste Gaeilge samhraidh is ea Spleodar. Tá cúig choláiste ann, i gCorr na Móna, Camus, Ros Muc, Leitir Mealláin agus Leitir Móir. Tá gach ceann suite i gConamara, Gaillimh.
Imeachtaí Iar-Aire.
Cuireann Spleodar ar fáil imeachtaí d'iarscoláirí i rith na bliana. "Spleodar Geimhridh," nó "Iar-Aire Spleodair," a glaoitear air seo. Tugann siad deis do scoláirí a gcuid cairde a fheiceáil arís agus a gcuid Gaeilge a cleachtadh.
An Tóstal.
Is é an céad rud a eagraítear tar éis an Samhraidh ná An Tóstal. In Institiúid Teicneolaíochta Áth Luain a bhíonn sé ar siúl ag tús mí Meán Fómhair.
Jimmy Carr. Fuirseoir agus aisteoir is ea James Anthony Patrick "Jimmy" Carr (Gaeilge: "Séamus Mac Giolla Chearra") as Luimneach. Cé gur rugadh é ar an 15 Meán Fómhair 1972 le tuistí Éireannacha, d'fhas sé aníos i Sasana. Bhí sé ina láithreoir ar na cláir "Distraction", "Your Face or Mine" agus fós ar "8 out of 10 Cats". Ar an gclár "Channel4 - 100 Greatest Stand Ups" tháinig Jimmy san darú áit déag.
Tá saoránacht Éireannach agus Shasanach aige. Inniu, tá sé ina láithreoir ar an gclár "10 O'Clock Live" ar Channel 4 sa Bhreatain.
Hugh Leonard. Ba dhrámadóir agus iriseoir Éireannach é Hugh Leonard (9 Samhain 1926 - 12 Feabhra 2009). Ba é John Keyes Byrne an fíorainm a bhí air ó thús a shaoil agus thugadh a chairde "Jack" air.
Léiríodh a chéad dráma 'An Chulaith Mhór Lá Breithe' ("The Big Birthday Suit"), in Amharclann na Mainistreach i 1956. Bhí ocht ndráma déag scríofa aige. Bhain sé duais Tony dá dhráma "Da" i 1977. Cuntas osréalaíoch greannmhar ar a óige agus ar a athair altrama is ea é.
Ina theannta sin, d'fhoilsigh sé dhá shaothar beathaisnéise; ceann dar teideal 'Sa Bhaile Roimh an Oíche' ("Home Before Night") i 1979 agus ceann eile darb ainm 'Amuigh in Am an Dorchadais' ("Out After Dark") i 1989. 
Bhíodh alt rialta á scríobh aige sa Sunday Independent ar feadh seala, dar teideal "Curmudgeon". 
Bhí cónaí ar i mBaile Átha Cliath. Bhí dúil mór aige sna cait agus i mbialanna.
Ultimate Guitar. Láithreán gréasáin ar an idirlíon is ea Ultimate Guitar (nó "Ultimate-guitar.com"). Bíonn fóram comhrá, ceachtanna le haigh an giotár agus dordghiotár agus táibléadach ceol ar an gréasáin.
Shay Given. Cúl báire sacair Éireannach is ea Séamus "Shay" Given (Gaeilge: "Séamus Mac Dhuibhín"). Rugadh i Leifear i gContae Dhún na nGall é sa bhliain 1976. Ba é Ceiltigh Ghlaschú an chéad chlub ar shínigh sé leis nuair a bhí sé ina leaid óg. Rinne sé an turas fada go hAlbain agus é sé bliana déag d'aois. Chaith sé cúpla bliain ann. Tháinig feabhas ar a chuid scileanna de réir a chéile agus é ag traenáil in éineacht le cúl báirí oilte ar nós Packie Bonner (Pádraig Ó Cnaimshí), Gordon Marshall agus Stewart Kerr. I mí Eanáir na bliana 1994, bhí sé i measc na n-ionadaithe don chluiche "Old Firm" in aghaidh na Raonaithe.
Níos déanaí sa bhliain sin, d'fhág sé Parkhead agus d'imigh sé go Lancashire, Sasana áit a thosaigh sé ag imirt le Blackburn Rovers. Nuair a bhí sé ann, thug Mick McCarthy deis don Given óg imirt mar chúl báire le foireann na hÉireann. D'imir sé an chéad chluiche lena thír dhúchais in aghaidh na Rúise sa bhliain 1996, agus thug sé taispeántas réasúnta maith. Ag an am céanna, bhí sé deacair dó a áit a choimeád i bhfoireann Blackburn Rovers, toisc go raibh an cúl báire Sasanach Tim Flowers ann chomh maith. Mar sin, chuaigh sé ar dtús go dtí Swindon Town agus ansin go dtí Sunderland chun taithí a fháil. Cheannaigh Newcastle United é sa bhliain 1997 áit inár choinnigh sé a áit idir na póstaí ó shin go dtí 1 Feabhra 2009. Cheannaigh Manchester City F.C. é sa bhliain 2009 i gcomhair thart ar 8 milliún euro.
Newcastle United Football Club. Club peile Sasanach is ea Newcastle United Football Club. Imríonn sé i St. James' Park agus sa Premier League. Steve Bruce traenálaí atá ag obair lena "Magpies".
Bill Bailey.  Mark "Bill" Bailey i Sasana ar an 13 Eanáir 1964. Is fuirseoir, aisteoir agus ceoltóir é. Ghlac sé páirt sa chlár "Black Books" mar Manny. Is aoi rialtach é ar na cláranna "" agus "Never Mind the Buzzcocks".
Stephen Fry. Is údar, aisteoir, fuirseoir agus láithreoir teilifíse Sasanach é Stephen Fry. Rugadh é ar 24 Lúnasa 1957 in Hampstead, Londain. Tá a lán leabhar scríofa aige agus tá sé mar láithreoir ar an seó "QI: Quite Interesting".
Trumpa. Is uirlis cheoil é an trumpa. Uirlis phráis atá ann. Trí chomhla aige. Úsáidtear i ngach ceolfhoireann é. Téánn stair an trumpa siar go dtí 3500 RC ar a laghad.
Trombón. Is ionstraim mhór phráis é an trombón. Úsáidtear i ngach ceolfhoireann é. Is ball den chuid dhord é. Téann stair an trombóin siar go dtí an Renaissance.
Kyle Gass. Aisteoir agus ceoltóir Meiriceánach is ea Kyle Richard Gass ("KG" nó "Kage"). Is ball de Tenacious D agus "Trainwreck é". Rugadh sa bhliain 14 Iúil 1960 é agus bhuail sé le Jack Black sa bhliain 1984. Mhún Kyle do Jack conas an giotár a sheint.
White Hart Lane. Is staid an fhoireann sacair Sasanach Tottenham Hotspur F.C. é White Hart Lane, atá suite i dTottenham, Londain. Tá cóir suí le 36,200 duine inniu, ach lá amháin, ag cluiche sa bhliain 1938 bhí níos mó ná 70,000 sa staid. D'osclaíodh an staid sa bhliain 1899.
Príomhroinn Shasana. Is í Phríomhroinn Shasana nó An Phríomhroinn (Béarla: "The Premier League"), an léig sacair is airde i Sasana, os cionn Chraobhchomórtas na Léige Peile (Béarla: "Football League Championship"). Imríonn 20 club sa léig. Ó nuair a thosaigh sí sa bhliain 1992, tá sí buaite ag sé chlub: Manchester United, Blackburn Rovers, Arsenal, Chelsea, Manchester City, Leicester City agus Liverpool.
Stair.
Foirmíodh an chomórtas mar an "FA Premier League" ar an 20ú Feabhra 1992, nuair a cheannaigh na clubanna ón "Football League First Division" na stoic go léir sa chomórtas. Ar an 12ú Feabhra 2007 athraíodh an t-ainm chuig an "Premier League", agus i samhradh na bliana sin fuarthas réidh chomh maith leis na hainmneacha "Premiership" agus "English Premier League" chun an chomórtas a aontú faoi ainm amháin thart timpeall an domhain.
Clubanna.
San iomlán d'imir 50 club sa léig ó 1992-93 suas go dtí 2021-2022.
Is iad seo na clubanna atá ag imirt sa tséasúr 2022-2023 ná:
All That You Can't Leave Behind. Is é All That You Can't Leave Behind an deichiú halbam ón racbhanna U2. Scaoileadh é ar an 30 Deireadh Fómhair, 2000.
Clár.
Is iad seo na hamhráin:
Reachtanna Í. Bhí Reachtanna Í curtha i bhfeidhm i 1609, agus de réir na reachtanna seo bhí ar Taoisigh na nGarbhchríocha a n-oidhrí a sheoladh chuig scoileanna Protastúnacha Béarla sna hIsealchríocha Ghallda.
De bharr seo is uilig, chinn Clann MhicUisdean agus clann Clann Mhic Leòid Na Hearadh glacadh leis an Phrotústúnachas.
Blackburn Rovers Football Club. Club peile Sasanach is ea Blackburn Rovers Football Club, as Blackburn, Lancashire. Bunaíodh an club sa bhliain 1875 agus imríonn sé sa Premier League anois ag Ewood Park. Is é Sam Allardyce an traenálaí.
Imreoirí.
Ó Meitheamh, 2009:
Black Books. Clár teilifíse ba ea Black Books le Dylan Moran, Bill Bailey agus Tamsin Greig. Dráma grinn ba ea. Scríobh Graham Linehan, Dylan Moran, Arthur Mathews, Kevin Cecil agus Andy Riley an clár. Lean Black Books ar aghaidh ó 2000 go-dtí 2004 ar Channel 4. San iomlán bhí 18 eipeasóid de Black Books agus rith siad i gcomhair 25 nóiméad. Is é Bernard Black (Dylan Moran) an príomhcharachtar agus tá siopa leabhar aige.
Bro-Gerne. Réigiún stairiúil sa Bhriotáin is ea Bro-Gerne ("La Cornouaille" as Fraincis, "Cornugallia" as Laidin) agus tugtar anois é ar leath deas Chontae Penn-ar-Bed timpeall príomhchathair an chontae Kemper chomh maith le stracaí beaga as Contaetha Mor-Bihan agus Aodoù-an Arvor. 
Tá 218 pobal i mBro-Gerne ina raibh 456,307 daoine ina gcónaí sa bhliain 1999. Tá achar 5,979km² ar an limistéar.
Tagann an t-ainm Fraincise Cornuaille ón bhfocal Briotáinis do Chorn na Breataine mar gur go dtí an chríoch seo a theith sean-Bhreatnaigh ón gCorn ó na Sacsanaigh tar éis titim Impireacht na Róimhe.
Deineadh an chéad tagairt don limistéar idir na blianta 852 agus 857 i réim easpag Anawaten ar dheoise Chorentin Naofa, a bunaíodh sa bhliain 495. Ina dhiaidh sin, tugadh Bro-Gerne ar limistéar dheoise Kemper. Aontaíodh an deoise le Diúcacht na Briotáine san 11ú haois.
I ndiaidh Réabhlóid na Fraince, ath-eagraíodh Bro-Gerne mar chuid de Chontae Penn-ar-Bed.
Is anseo is láidre atá cultúr na Briotáine agus is ann freisin atá an ceantar is mó ina labhraítear fós an Bhriotáinis mar ghnáth-theanga. 
Tá Ker-Ys, nó Ys, cathair a bhí, de réir finscéalta na Briotáine, lonnaithe i gCuan Douarnenez, Penn-ar-Bed. Ba é an Rí Gradlon a thóg é dá iníon Dahut.
Páirc an Phiarsaigh. Staid spóirt Éireannach í Páirc an Phiarsaigh (Béarla: "Pearse Stadium"), atá suite i lár na Gaillimhe. Is í an staid is mó i gContae na Gaillimhe í, agus is é an áit ina bhfuil craobh de Chumann Lúthchleas Gael bunaithe sa chontae. Is sa staid seo a imríos foirne iománaíochta agus peile an chontae a gcuid cluichí.
Cuirtear ceolchoirmeacha ar siúl i bPáirc an Phiarsaigh freisin.
Stair.
Osclaíodh an staidiam ar an 16 Meitheamh 1957, nuair a tháinig 16,000 duine amach chun féachaint ar Gaillimh ag fáil an lámh in uachtar i gcoinne Chiarraí sa pheil agus Tiobraid Árann san iomáint.
Thit an staid as úsáid ag tús na 1990idí. Rinneadh athchóiriú mór ann sa bhliain 2002, ámh, agus athosclaíodh é i mí Bealtaine 2003 le cóir suí níos mó, 20,000 duine.
Contae Sierra, Nua-Mheicsiceo. Is contae i stát Nua-Mheicsiceo é Contae Sierra, agus is Truth or Consequences príomhbhaile an chontae. Táthar le ceannarás Virgin Galactic, comhluadar turasóireachta spáis, le cur ar bun ann.
Línte Liombó. Cnuasach dánta leis an scríbhneoir Gaeilge Seán Ó Ríordáin is ea Línte Liombó. Tháinig an cnuasach i gcló an chéad uair sa bhliain 1971. Tá teideal an leabhair ag tagairt do "bhlocáil an scríbhneora", is é sin, do na dánta atá i "liombó", ionas nach bhfuil sé ag éirí leis an bhfile iad a bhreacadh síos, cé go bhfuil siad i gcúl a chloiginn.
Éamonn Ó Dálaigh. Ba cheannasaí an Chéad Cathlán, de Dhrong Bhaile Átha Cliath, Óglaigh na hÉireann é Éamonn Ó Dálaigh (28 Feabhra, 1891 – 4 Bealtaine, 1916) le linn Éirí Amach na Cásca. Ba an ceannfort ab óige san éirí amach é.
Rugadh i gCathair Luimnigh é agus ba dheartháir óg é Chaitlín Ní Dhálaigh, bean Thomáis Uí Chléirigh, duine dos na taoisigh a d'eagraigh an t-Éirí Amach agus a shínigh Forógra na Poblachta.
Ba bhall de Bhráithreachas na Poblachta ("IRB") é. B’uncail dó an sean-Fhiníneach Seán Ó Dálaigh a ghlac páirt in éirí amach na bhFíníní sa bhliain 1867.
Ghlac cathlán Uí Dhálaigh seilbh ar na hArdchúirteanna agus ar láthair eile ar an dtaobh iarthuaisceart Bhaile Átha Cliath. 
Ghéill an cathlán tar éis ceithre lá, ar an 29ú lá d’Aibreán. Ba é tuairim a chathlán agus oifigigh Shasanacha a throid ina choinne araon gurbh ceannaire míleata den scoth é An Dálach.
I ndiaidh triail rúnda míleata, lámhaigh Arm na Breataine é ar an 4ú Bealtaine. Ní raibh sé ach 25 bliain d’aois ag an am.
Arsène Wenger. Traenálaí agus iarimreoir peile is ea Arsène Wenger OBE (rugadh é ar 22 Deireadh Fómhair 1949 i Strasbourg, san Fhrainc). 
D'imir Wenger le "RC Strasbourg" idir 1978 agus 1981. Tar éis seo, ghlac sé post ina thraenálaí le "AS Nancy", agus le "AS Monaco" agus "Nagoya Grampus Eight" ina dhiaidh sin . 
Sa bhliain 1996 ghlac sé post ina thraenálaí le hArsenal F.C. until 2018 - post atá aige fós inniu. Bhuaigh sé an Légion d'Honneur i 2002 agus i 2003 bhronn banríon Eilís II na Ríochta Aontaithe OBE air.
Justin Timberlake. Amhránaí agus aisteoir Meiriceánach é Justin Randall Timberlake, a rugadh ar an 31 Eanáir 1981 i Memphis, Tennessee. Tháinig clú agus cáil air agus é mar bhall den ghrúpa popcheoil "'N Sync". Scaoil sé a chéad albam mar amhránaí aonair "Justified" sa bhliain 2002, agus díoladh níos mó ná 7,000,000 cóip sa bhliain 2007. Tháinig a dhara albam ("FutureSex/LoveSounds") amach sa bhliain 2006.
Gradaim agus ainmniúcháin.
Tá 173 gradam buaite ag Timberlake. Tá 510 ainmniúchán faighte aige.
UEFA. 'Séard is Comhlachas na gCumann Sacair Eorpach nó UEFA (Union of European Football Associations) ná comhlachas riaracháin sacair na hEorpa. Tá caoga trí cumann sacair náisiúnta mar bhall. Eagraíonn sé comórtais náisiúnta agus clubanna. Tá smacht aige ar cúrsaí airgeadais, rialacha agus cearta na meáin do na comórtais sin.
Bunaíodh UEFA sa bhliain 1954 i mBasel, an Eilvéis. Ba é Henri Delaunay an chéad Ard-Rúnaí agus Ebbe Schwartz chéad uachtaráin an chomhlachais. Faoi láthair is é Michel Platini uachtarán UEFA. Is é Nyon, an Eilvéis ceanncheathrú an chomhlachais.
Comórtais.
Idirnáisiúnta.
Is é Craobhchomórtas Sacair na hEorpa príomhchomórtais sacair na bhfear. Tosaíodh an comórtas sa bhliain 1958, agus bhí an chraobh ar siúil sa bhliain 1960. Corn Náisiún na hEorpa a tugadh air go dtí an bhliain 1964. Reachtálann UEFA comórtais náisiúnta ag aois faoi-21, faoi-19 agus faoi-17. Reachtálann sé comórtais náisiúnta na mban chomh maith. Thosaigh UEFA Corn UEFA na Réigiuine sa bhliain 1999. Tá craobhchomórtais futsal eagraithe chomh maith ag UEFA.
Clubanna.
Reachtálann UEFA comórtas bliantúil do na clubanna is rathúla san Eoraip. 
'Sé ceann do na coirn is clúití é gur féidir a bhaint amach le lucht féachana domhanda thart ar aon bhilliún duine. Bunaíodh an comórtas sa séasúr 1955/56 mar chomórtas do bhuaiteoirí Sraitheanna Sacair na hEorpa faoin teideal Corn na hEorpa, ach ó shéasúr 1992/93, athainmníodh an comórtas chuig an UEFA Champions League agus glacann na foirne is fearr san Eoraip páirt ann gach bliain. An dara comórtas is tábhachtaí san Eoraip do na clubanna ná Sraith Europa. Glaodh Corn UEFA ar an gcomórtas seo roimhe agus tosaíodh é sa bhliain 1971.
Dylan Moran. Is fuirseoir agus aisteoir Éireannach é Dylan Moran, a rugadh ar an 3 Samhain 1971 san Uaimh i gContae na Mí. 
Bhuaigh Dylan an Perrier Comedy Award nuair a bhí sé ach ceithre bliana is fiche d'aois. Is é an duine is óige chun an duais seo a bhuachaint riamh. Ghlac sé páirt sa chlár Black Books ar Channel Four, clár a scríobh sé i gcomhoibriú le Graham Linehan. Phós Dylan a bhean chéile i 1997 agus tá beirt pháistí acu faoi láthair.
Starbucks. Is comhlacht idirnáisiúnta caife é Starbucks a bhfuil 17,009 siopaí acu ag feidhmiú i 39 tíortha éagsúla. 
Bunaíodh an comhlacht i Seattle, Washington, SAM sa bhliain 1971 ag trí chomhghleacaí: Jerry Baldwin, múinteoir Béarla, Zev Siegel, múinteoir staire agus Gordon Bowker, scríbhneoir.
God Save the King. Is é God Save the King (Gaeilge: "Go sabhála Dia an Rí") amhrán náisiúnta na Ríochta Aontaithe.
Seo an téacs i nGaeilge na hAlban:
Dhia, thoir d ar n-uachdran gaoil&lt;br&gt;
Sonas is sìneadh saoghl;&lt;br&gt;
Dhia, dìon an Rìgh;&lt;br&gt;
Deònaich dha buaidh sa chòir,&lt;br&gt;
Ard-ghreadhnachas is glòir,&lt;br&gt;
Fad-riaghladh aoibhinn, mòr;&lt;br&gt;
Dhia, dìon an Rìgh !&lt;br&gt;
Do mhaitheas caoin, neo-ghann,&lt;br&gt;
Bi dortadh air a cheann,&lt;br&gt;
Gun sgur, gun dìth ;&lt;br&gt;
Ceart-reachdan biodh ra linn,&lt;br&gt;
Á sìor thoirt aobhair dhuinn,&lt;br&gt;
Le guth s le cridh bhith seinn&lt;br&gt;
Dhia, dion an Rìgh !&lt;br&gt;
Anthony Stokes. Is imreoir sacair Éireannach as Baile Átha Cliath é Anthony Stokes. Rugadh sa bhliain 1988 é ar an 25ú Iúil. Chuaigh sé go dtí Arsenal ó Shelbourne, nuair a bhí sé 15 bliana d'aois. Chuaigh sé amach ar iasacht chuig an club Albanach Falkirk ach tar éis sé chluiche déag agus ceithre chúl déag, cheannaigh Roy Keane é le haghaidh Sunderland i Eanáir 2007. D'imir sé ar fhoireann na hÉireann i gcoinne San Mairíne i Feabhra 2007.
Sa bhliain 2009, d'fhill sé ar Albain arís chun imirt le Hibernian agus sa bhliain 2010 cheannaigh Ceiltigh Ghlaschú é.
C.B. na h-Eaglaise Brice. Club sacair Albanach is ea C.B. na h-Eaglaise Brice nó "Falkirk F.C.".
Stephen Ireland. Imreoir sacair Éireannach is ea Stephen James Ireland, a rugadh sa Chóbh i gContae Chorcaí ar an 22 Lúnasa, 1985. Bhí sé ag imirt le Cobh Ramblers sular aistrigh sé go Manchester City F.C. agus é cúig bliana déag d'aois. D'imir sé leo ar feadh cúig bliana ach nuair a tháinig na réaltaí móra díoladh é go Aston Villa sa bhliain 2010 (mar aon le Shay Given). Chuaigh sé ar iasacht go Newcastle United ag tús na bliana 2011. Ag tús an tséasúir 2011-12 bhí sé ar ais ag Aston Villa agus tá an uimhir 7 faighte aige de bharr imeacht Ashley Young go Manchester United. 
Bhí gairmréim an-ghearr ach rathúil le Poblacht na hÉireann, idir 2006 agus 2007. D'imir sé cúig chluiche agus d'aimsigh sé trí chúl. D'fhág sé an fhoireann roimh chluiche tábhachtach in aghaidh Phoblacht na Seice agus tá sé ráite aige nach bhfuil sé ar intinn aige filleadh ar ais.
Cobh Ramblers Football Club. Club sacair is ea Cobh Ramblers Football Club atá suite san Cóbh, i gContae Chorcaí. Imríonn na "Ramblers" i St. Colman's Park. Thosaigh cúpla imreoir cáiliúil a chuid gairme sacar i gCóbh - go háirithe Roy Keane agus Stephen Ireland, beirt a bhí fadhbanna acu leis an bhfoireann .
Manchester City Football Club. Club peile Sasanach is ea Manchester City Football Club atá suite i Manchain. Imríonn an club sa Premier League agus sa staid, an "City of Manchester Stadium". 
I mí an Mheithimh 2023, fuair Manchester City an lámh in uachtar ar Manchester United i gcluiche ceannais an FA Cup. Cúpla lá níos déanaí, fuair City an “treble” nuair a bhain siad cluiche ceannais an Champions League.
Stuart Pearce. Iar-imreoir agus traenálaí sacair is ea Stuart Pearce, a rugadh ar an 24 Aibreán, 1962 i Londain, Sasana). Tá an leasainm 'Psycho' aige. 
D'imir Pearce i gcomhair Coventry City, Nottingham Forest, Newcastle United, West Ham United agus Manchester City, agus d'imir sé 78 cluiche le foireann náisiúnta Shasana. Faoi láthair, tá sé ina thraenálaí ar fhoireann Sasanach faoi 21. Iar-thraenálaí Manchester City é.
City of Manchester Stadium. Is í City of Manchester Stadium ("Staid Chathair Mhanchain") staid na foirne sacair Sasanaí Manchester City i Manchain.
Tá toilleadh 47,726 san staid. Bhí an staid in úsáid sna "Commonwealth Games" sa bhliain 2002 agus bhog 'City' isteach ó 'Maine Road' i 2003.
Brian O'Driscoll. Imreoir rugbaí le foireann na hÉireann ab ea Brian Gerald O'Driscoll a rugadh ar an 21 Eanáir 1979. D'fhreastail sé ar Choláiste na Carraige Duibhe, agus nuair a chríochnaigh sé ar scoil chuaigh sé go dtí Coláiste na hOllscoile, Baile Átha Cliath. D'imir sé céad uair ar son foireann na hÉireann agus céad is a caoga uair ar son Laighean. D'imir sé ar trí thuras Lions agus bhí sé mar chaptaen ar an bhfoireann i 2005. Bhuaigh se a lán comórtas sa ghairm, dhá Chorn Heineken, dhá Celtic Leagues, Six Nations amháin, Grand Slam amháin agus ceithre Triple Crowms. Tá O'Driscoll pósta leis an aisteoir Amy Huberman.
Bhuaigh sé an Grand Slam sa bhliain 2009.
Gordon D'Arcy. Imreoir rugbaí Éireannach is ea Gordan D'Arcy (Rugadh 10 Feabhra, 1980, i Loch Garman). Imríonn sé le Cúige Laighean agus foireann na hÉirinn.
Cath Oravainen. Ceann de na cathanna le linn Chogadh na Fionlainne idir an tSualainn agus an Rúis ab ea Cath Oravainen. 
Cuireadh an cath in Oravainen (Sualainnis: "Oravais") ar an 14 Deireadh Fómhair 1808. Is é tuairim na staraithe cogaidh gurbh ansin a chaill an tSualainn an seans deireanach leis an gcogadh sin a ghnóthú.
Sraithchomórtas Peile Náisiúnta. Comórtas peile Éireannach is ea Sraithchomórtas Peile Náisiúnta (Béarla: "National Football League" no " Allianz National Football League"), a eagraíonn Cumann Lúthchleas Gael go bliantúil san Earrach (Feabhra - Aibreán). Níl an tsraith chomh tábhachtach is atá Craobh Peile na hÉireann, rud atá fíor maidir leis an gcomórtas iomána freisin. Ar an taobh eile, tá stair fhada bhródúil ag na sraitheanna náisiúnta. Craoltar cluichí beo ar TG4 agus Setanta Sports. 
Is é Allianz an t-urraitheoir faoi láthair.
Stair.
Cuireadh an chéad chomórtas ar siúl i rith an gheimhridh 1925-1926, mar a bhí an nós suas go dtí an bhliain 2002 nuair a bogadh é go dtí an tEarrach. Bhuaigh Laois an chéad chomórtas. Bhí suim ag na foirne go léir sa chomórtas ón tús, ach bhaintí úsáid as den chuid is mó chun cleachtas a fháil sular thosaigh Craobh na hÉireann sa tsamhradh.
Mainchín.  
Is é Mainchín ("Saint Munchin" as Béarla) éarlamh cathrach agus deoise Luimnigh. Ciallaíonn a ainm manach nó sagart beag.
Saol.
Níl mórán eolais fágtha anois faoina shaol ach ach an méid atá le fáil i nginealaigh Dhál gCais. Deirtear gur shíolraigh sé ó Shéanna, mac Cais.
Sa seachtú aois tugadh Inis Sibton dó in Inbhear na Sionainne (Luimnigh), ainneoin gur rugadh é, de réir cosúlachta, i gceantar Dhál gCais mar a raibh paróiste agus seanreilig Chill Mhainchín ag deireadh an 6ú haois é agus gur fuair sé bás sa 7ú haois. 
Deirtear gurbh eisean an chéad easpag Luimnigh agus gur bhunaigh sé mainistir san áit ar a ghlaoitear anois Sparr Thumhan. Ach tar éis argóint le taoiseach na háite, bhí air bogadh amach as an gcathair.
Nuair a d’imigh sé 6km siar ó dheas go Mungairit chun mhainistir eile a bhunú, chuir sé mallacht ar an gcathair ionas ná éireodh go deo le na háitreabhaigh ach go mbeadh an rath ag an strainséir amháin.
Tá iarsmaí mhainistir meánaoiseach fós le feiscint i Mungairit thart ar an sean-reilig. 
Tá paróiste Mainchín Naofa suite ar bhruach thuaidh cathair Luimnigh. Deirtear go bhfuil Séipéal Caitliceach Mhainchín suite ar shuíomh shuíomh na seanmhainistreach i Sparr Thuamhan in aice le Carraig an Chonartha agus Droichid Thuamhan. 
Is é Coláiste Mhainchín i gCorrbhaile meánscoil deoise Luimnigh.
Ceiliúrtar lá fhéile Mainchín ar an 2ú Eanáir (nó 29 Nollaig le Mícheál Ó Cléirigh nó 3 Eanáir fiú).
Dolores McNamara. Bhí €115 milliún buaite ag Dolores McNamara i 2005 sa chrannchur Euromillions.
Ar an 31ú Iúil, 2005 cheannaigh sí ticéad Euromillions i siopa Spar i nGarraí Eoin agus bhí sí ag ól le roinnt dá cairde i dtigh tábhairne Tobin’s taobh dorais nuair a chonaic sí a huimhreacha ar an teilifís. Bhí €115 milliún buaite aici, an duais is mó riamh sa chrannchur.
Saol.
Rugadh Dolores McNamara i mBlackpool, Lancashire, Sasana, ar an 13ú Eanáir, 1960 ach d’fhás sí suas i nGarraí Eoin i gcathair Luimnigh, áit in a bhfuil sí fós ina cónaí.